Datasets:

jed351

/

cantonese-wikipedia

like 6

gung1係拉丁字母同阿剌伯數字串字，指廣東話拼音廣東話拼音，數字代表聲調。

《活匠當下》（Craft a Live）係香港電視娛樂製作嘅資訊節目，講唔同類型嘅傳統職業同工藝。節目有兩輯：第一輯2016年7月6號到9月21號逢禮拜三喺23:45 - 00:15（實驗電視時段）喺ViuTV播，主持係駱振偉；第二輯2019年5月26號開始逢禮拜日喺15:30 - 16:00播。

天輻，星官之一，歸氐宿，又叫大輻。恆星有二。輻係軸同外圈之間嘅木，一條條撐住個轆。天輻側邊有房宿四星，又叫天駟。天輻就好四馬拉車咁儀象考成儀象考成添多一星，叫天輻增一。

新澤西州（State of New Jersey），喺臺灣又叫做紐澤西州，係美國東北部嘅一個州，貼住紐約市，首府特倫頓以前有艘以新澤西州命名嘅新澤西號主力艦嚟香港，但因為食水太深，只能夠停喺鯉魚門外，所以有「新澤西，食水深」嘅講法。

欣豐虎航（英文：Tigerair；IATA代碼：TR；ICAO代碼：TGW；呼號：Go Cat）簡稱虎航，曾經叫「Tiger Airways」，係新加坡嘅一間平價航空公司，以樟宜國際機場為主要基地。公司喺2003年12月成立，而家係新加坡經營載客量最大嘅平價航空公司。2006年嘅載客量達到120萬人次，比前年增長75%欣豐虎航係第一個用新加坡樟宜國際機場嘅廉航航廈做基地嘅航空公司，亦係新加坡航空嘅子公司之一，而佢嘅規模細過另一間廉航瑞安航空。即管虎航嘅競爭對手好多，但係虎航仍然重申佢嘅服務範圍集中喺新加坡附近5個鐘航程之內嘅地方，而虎航亦有意圖收購其他亞洲區內嘅廉航，以克服佢嘅阻滯所在歷史欣豐虎航喺2003年12月12號成立，2004年8月31號開始賣飛，佢開航之初正處在油價急升同對手繁多嘅困難時期新加坡航空嘅子公司勝安航空有時會填補新航嘅航班空缺，例如澳門航線，但喺2004年尾勝安航空閘住澳門航線，令欣豐虎航有機會乘虛而入，三個月後攞到澳門嘅航權，喺2005年3月25號首飛去澳門。勝安航空亦因為2004年印度洋大地震嘅關係，而喺2005年2月終止咗喀比航線，令欣豐虎航攞到航權，喺同年10月7日首飛去喀比2005年7月，欣豐虎航宣佈，會喺10月30號開通「澳門－馬尼拉（克拉克）」航線，噉做暗示咗虎航將會喺新加坡附近開闢新嘅基地令佢嘅業務多元化2007年2月9號，欣豐虎航宣佈，希望喺澳洲成立專營國內線嘅航空分公司，同維珍藍航空、澳洲航空同捷星航空共同競爭。同年3月16號，欣豐虎航取得澳洲當局嘅許可後，即日成立「珀斯虎航」，搞大咗間公司嘅規模2007年11月5號，欣豐虎航宣佈。將會喺韓國合資成立一家航空公司，用仁川國際機場做基地飛往日本、蒙古、中國同俄羅斯遠東。但最後因韓國方面有所反對，導致雙方喺2008年尾終止計畫2007年10月起開通印度航線，兼有計劃將航線擴展至馬拉，原有嘅馬尼拉（克拉克）航線會暫停服務2010年2月1號，「香港－新加坡」航線開通2013年7月2號，欣豐虎航宣佈換品牌名，將Tiger Airways改為Tigerair，同時變更標誌、網站同飛機塗裝2013年12月16號，欣豐虎航宣佈，同臺灣嘅華航集團共同成立中華民國籍子公司「臺灣虎航」，持股為華航80%、華信航空10%、欣豐虎航10%2016年12月14號，新加坡航空子公司欣豐虎航出售臺灣虎航10%股權畀華航，令到臺灣虎航成為由華航所舉腳持股嘅本土平價航空公司新加坡航空喺2016年11月宣佈預定會喺2017年下半年將欣豐虎航併入姊妹公司酷航，到時「虎航」品牌會成為歷史。最終欣豐虎航同酷航喺2017年7月25號合併，兩間航空公司共用「酷航 Scoot」單一品牌營運，雙方全部航班時刻維持原有情況，而酷航嘅航空公司代碼會由TZ改為原欣豐虎航使用嘅TR機隊截至2013年8月1號，欣豐虎航有咁多飛機：

浪蝙蝠魚屬（學名：Zalieutes）係鮟鱇目棘茄魚科嘅其中一個屬。

1928年冬季奧林匹克運動會係第2屆冬季奧林匹克運動會，1928年2月11號到2月19號喺瑞士聖莫里茨搞。

哈菲茲（本身叫沙姆斯丁•穆罕默德，，）係最出名嘅波斯抒情詩人，常被譽為「詩人的詩人」。據統計佢嘅詩集喺伊朗嘅發行量僅次於《可蘭經》 。哈菲茲係佢嘅筆名，即係「背到《可蘭經》嘅人」。佢重有好多其他稱號好似「神舌」、「天意表達者」、「設拉子夜鶯」等。喺伊朗，10月12號為哈菲茲日。

（學名：""）係蘭科盆距蘭屬嘅草本植物，喺中國華南、香港、越南、老撾地區都可以搵到植株喺2013年被發現，個名出自創辦嘉道理農場嘅香港有錢人爵士，2014年4月4號列入植物名錄時正式改成噉嘅名。

指數函數係指涉及到指數嘅函數，標準格式係 formula_1，當中 formula_2 多數都係用 e 呢個常數特性圖形會穿過 (0,1) 同埋 (1,a) 呢兩點。

福州大學係中國福建福州一間大學，由福建省委喺1958年創校。

係日本足球員，司職後衞，效力過福岡黃蜂，及山形山神。

袁潔儀（，）係香港藝人，無綫電視部頭合約女藝員、前亞洲電視女藝員，參加1989年度亞洲小姐競選得第五，之後加入亞洲電視，演員同主持兩棲發展。

Strayz（又寫做5trayz）係香港一個女子歌唱組合，2022年4月埋班，係繼Lolly Talk後第二個由ViuTV選秀節目《全民造星IV》嘅參賽者自發組織嘅偶像組合，5位成員都係《全民造星IV》二十強選手。佢哋2022年7月13號發佈頭一首團歌《Stray》。

貝爾實驗室係美國嘅實驗室。

Les Combes係法國嘅一個市鎮，位置喺杜。

《食的秘密》（，），係香港電視網絡製作嘅飲食節目，以香港地道食品做主題，由唔同資深演員擔任主持節目簡介《食的秘密》係一輯飲食節目，記錄香港多種著名地道美食，為呢啲美食作出一個歷史性存檔。除咗講解唔同美食嘅典故之外，更為觀眾拆解其中烹調秘訣，用多種角度分析呢啲美食受歡迎嘅原因。畀觀眾喺品嚐美食之餘，更認識到中華烹調技藝嘅博大精深。

Vic-de-Chassenay係法國嘅一個市鎮，位置喺黃金丘。

Saint-Pompont係法國嘅一個市鎮，位置喺多多涅。

善衡書院（S.H. Ho College），係香港中文大學屬下九間成員書院之一，院訓係「文行忠信」，喺2006年成立，2010年正式招生，亦係配合大學改行四年制嘅學生增長而新設五間成員書院之一。

象，日本童謠。一九五一年，酒田冨治請詩人石田道雄作詞，用筆名真都道雄發表。次年一九五二年酒田冨治譜成曲，二拍進行曲風版本。之後一九五三年，佐藤義美請團伊磨再譜曲，三拍版本，後來日本好流行，唱到皆知巷聞。趣聞話同蕭頌降B大調交響曲第三樂章有啲似歌詞似個短故，有兩段對答。第一段，有個同象仔講。象呀象呀，鼻好長喎。象回。係呀，亞媽都咁長。第二段，有個同象仔講。象呀象呀，你中意邊個。象回。你都知啦，我中意亞媽按詩人咁解，話象鼻咁長，喺其他動物眼中為異類。一般來睇，咁問似取笑佢鼻長。然而幼象唔覺得恥，反而話同亞媽一樣。佢好中意亞媽，亦以同亞媽一樣咁而開心，身為象為榮詩人鄉下，周南市德山動物園有碑有歌詞。

一條二元消除頻道（binary erasure channel；BEC）係指一條頻道每個符號得兩個可能數值，而收到嘅每個符號都有 p 咁大機率會消失咗，收資訊嗰一方收到嘅每個符號都有三個可能數值：1、0、同 e 呢三款，而 e 代表「消失咗」噉解。「消失咗」（erased）代表有關嗰個符號嘅資訊完全消失唔見咗。

血糖係指一隻動物嘅血入邊有幾高濃度嘅葡萄糖。

臂，又叫手臂，係人同各種動物嘅上肢，由膊頭去到手掙。臂嘅上半截叫上臂或者手瓜，下半截叫前臂。

Nibles係法國嘅一個市鎮，位置喺上普羅旺斯阿爾卑斯。

.it 係意大利嘅國家同地區頂級域（ccTLD）。

李家仁係香港兒科醫生，做過香港醫學會會董、九龍樂善堂多個職位，包括第三十二任主席李家仁鄉下廣東東莞，聖保羅男女中學畢業工餘1990年，李家仁醫生開始做樂善堂三十幾位常務總理之一1996年，李家仁醫生升咗做樂善堂第四副主席2001，李家仁醫生升咗做樂善堂第三十二任主席2003年，李家仁醫生俾樂善堂會員大會調咗去做嗰道嘅永遠顧問李家仁工餘唱兒歌，親自作曲、填詞，上過無綫電視細路節目《閃電傳真機》、《至Net小人類》同《放學ICU》，飲歌包括《小明坐火車》（正名為《小明小明小小明》），YouTube片段有40萬人次睇過，另外2010年《小明上廣州》嚮YouTube，3日內有30萬人次睇過，重嚮叱咤903派台，話有更多「小明系列」歌出緊。2011年，李家仁再有新歌《小明去拜年》宗教信仰李家仁早期係基督教徒，2002年覺得佛家思想啱佢而改信佛教，佢重有個法號「衍仁」。

781係同之間嘅自然數。

廣雅路係中國廣東廣州嘅南北走向馬路，喺荔灣區嘅西村同彩虹橋之間。北邊從環市西路同西灣路嘅交界開始，一直向南去到東風西路嘅鐵路邊附近嗰頭名其實呢條路唔係一早就嗌「廣雅路」，而係嗌「西灣路」。喺2013年11月5號，由於環市西路南邊嗰橛西灣路長期以來都同北邊嗰橛西灣路一分為二，搞到好多人成日蕩失路。後來，廣州市地名辦廣泛徵求意見之後先至將原先南邊嗰橛西灣路改名做而家嘅「廣雅路」。據講改名原因係因為附近有間比較有歷史韻味嘅廣雅中學有關概要全長700米，闊12～15米，雙向2車道經過嘅道路條路順序從北到南排，加粗嘅字係主幹道：

係日本足球員，司職中場，效力大分三神。

芭蕾舞大師（ballet master［男］/ ballet mistress［女］）係芭蕾舞團當中嘅一個職位，係個舞團嘅藝術人員嘅一部份。芭蕾舞大師嘅主要職責係指導個舞團入面嘅舞蹈員，例如係日日朝頭早帶領成個舞團嘅舞蹈員演練當日要跳嘅舞，又或者係教啲舞蹈員微調自己嘅舞步等等，而當個舞團要表演嗰時，佢哋嘅芭蕾舞大師會係首先開始練舞嘅，跟住芭蕾舞大師就會負責教個舞團啲舞蹈員跳，並且監督演練過程。芭蕾舞大師好多時都係退咗休嘅舞蹈員－年紀大咗、體力唔夠好、無力親自上台表演，但就憑住豐富嘅經驗指導舞團入面嗰啲後生啲、體力好啲、但經驗冇咁豐富嘅舞蹈員。

西寧路係中國廣東廣州嘅東西走向主幹道，喺從化街口。西邊從新城西、中路同環城路嘅交界開始，一直去到東邊嘅河濱北路敘述全長1.3m，闊15米，雙向2車道。馬路分開咗西、中、東三條經過嘅道路條路從西到東排，加粗嘅字係主幹道：

Perthes係法國嘅一個市鎮，位置喺亞丁。

，簡稱華人懷思堂或懷思堂，係中國北京一處墓葬兼陵園，1999年9月9號起好兼開放，喺延慶區八達嶺鎮三堡村，216省道嘅K55+421標記位家下係北京唯一室内大型豪華骨灰葬放地。

薯條，係一位台灣YouTuber經歷頻道初期以網路遊戲影片創作為主，之後轉為遊戲實況頻道，並以《Minecraft》遊戲系列影片同《FridayNightFunkin》拍到而家。

前庭，又叫前園，係庭園一種，指建築物前面嘅露天空地，建築物正門同大街之間。

謝爾蓋·艾森斯坦（，）係個革命性蘇聯俄羅斯電影導演同電影理論家。佢嘅默片《罷工》（Стачка）、《戰艦波將金號》（Броненосец «Потёмкин»）、《十月》（Октябрь）、史詩電影《亞歷山大涅夫斯基》（Александр Невский）同埋《伊凡雷帝》（Иван Грозный）都係佢重要作品。佢寫有關蒙太奇嘅作品同理論，對後世電影有重大影響。

邁耶·古根海姆係一個美國、瑞士實業家。

係日本足球員，司職中場，效力過柏太陽神，秋田藍閃電，及山形山神。

侯友宜係中華民國政治人，現任新北市市長，中國國民黨籍。

李怡（，），綽號野人，係香港藝人林珊珊嘅孻女，DJ李澄嘅細妹，依家做緊瑜伽導師同能量治療師。2017年佢曾經同崔建邦傳過緋聞。

kam2係拉丁字母同阿剌伯數字串字，指廣東話拼音廣東話拼音，數字代表聲調。

纓尾目（"Zygentoma"）係一個目嘅昆蟲，有 550 個物種。特徵係尾部有三條好長嘅「尾」，呢啲尾好多時係感官。

《追龍》（Chasing the Dragon）係套2017年香港電影，由王晶、關智耀執導，甄子丹、劉德華、鄭則士、姜皓文、劉浩龍、喻亢、湯鎮業、胡然、徐冬冬、黃日華、吳毅將、周勵淇、伍允龍主演故仔改編自1970年代毒犯吳錫豪、收虧探長呂樂嘅事跡。套戲2019年拍咗續作《追龍II：賊王》，係全新故仔。

Sharp SX862 係 Sharp 出嘅手提電話，屏幕設計用咗好多幾新嘅技術，好似 VGA 解像度以及 2000:1 嘅對比度。佢個屏幕有成 3.2” 咁大，重可以用 全闊屏幕睇 VGA 質素嘅影片，成個屏幕重可以扭到好似個 T 字咁歷史Sharp SX862係2007年底喺日本發行嘅Sharp 920SH嘅國際版。喺香港，Sharp SX862係由SmarTone-Vodafone獨家發售。特色屏幕Sharp SX862有3.2” AQUOS 液晶屏幕（854 x 480像素），提供 VGA高解像同 2000:1 對比度。屏幕用 CG silicon 技術嚟造，喺好光嘅環境度，都睇得好清楚液晶顯示屏用 Mobile Advance Superview 技術，可視角度有成160度。喺正面90度角或者側面嘅160度角去睇，畫面都唔會受反光所影響多媒體播放器Sharp SX862 內置多媒體播放器同高解像度嘅VGA屏幕。功能好似DVD機，例如快速前進、回轉同暫停等功能，重有埋時間搜畫功能，一㩒就可以喺上次停播嘅位置度開始播用家可透過SmarTone-Vodafone嘅Vboxx或其他來源，轉載影片、短片或者電視節目等內容到Sharp SX862Sharp SX862支援多種格式好似MP3、AAC+、eAAC+、AAC、同M4A 等互聯網Sharp SX862 支援 HSDPA 3.6Mbps 嘅速度上網，又可以用橫向全屏幕顯示網頁内容。用家重可以用分頁功能，同時開三個唔同網頁；另外，可選擇游標模式，好似用緊滑鼠咁；或直接用直按模式，快速揀選連結。用家重可以用放大功能，方便睇網頁内容攝錄機Sharp SX862有3.2 百萬像素鏡頭，其他功能包括自動對焦、自動曝光操控同補光燈等等。短片攝錄同播放有 VGA 高解像質素。

莎拉·麥克勞克蘭（；）係加拿大女唱作人。直至2015年，佢喺全球賣咗超過4千萬張專輯。

和菓子，係一類日本式甜品，原料包括食糖、糯米粉、小麥粉整成嘅粉糰，賣相骨子。

訟係唐字，可以指：

三論宗係漢傳佛教十宗其中一個宗派，喺南北朝末期創立，主要研究《中論》、《十二門論》、《百論》三本佛教經典。呢個宗派傳到日本後，又叫不真宗。

係日本足球員，司職後衞，效力岡山綠雉。

可以係：

Lussas係法國嘅一個市鎮，位置喺阿爾代什。

地形，又叫地貌，係地理學入面指一個地方嘅自然外貌，唔同嘅地形可以組成地勢。

廣東八和會館係中國廣東省廣州市嘅一間會館，喺荔灣區恩寧路177號。呢間嘢喺1889年起好。佢係廣東粵劇界入面比較出名嘅會館，重係八和會館嘅原址名呢間會館嘅「八和」兩個字係「和翕八方」噉解史喺清光緒十年（1884年），粵劇藝人鄺殿卿一齊摟埋啲粵劇同行嘅人喺光緒十五年（1889年），到咗廣州黃沙海亭街（而家係西城都薈廣場一帶）霸咗六十幾井（1000幾㎡）地嚟搞間八和會館，重係繼瓊花會館、吉慶公所之後嘅第三間粵劇藝人行會組織。喺開館無耐，間嘢實行行長制，其中第一任行長係鄺殿卿。而會館將藝人按行當同班入面嘅職務嚟分成帶「和」字嘅8個堂口呢8個堂都有宿舍，用嚟安置失咗業嘅藝人同每年散咗班之後，返唔到屋企嘅藝人。會館重整埋養老院、安息所等機構，重開辦埋八和子弟小學、八和粵劇養成所等學校同埋科班。由於佢成日同藝人搞團結、福利同協調戲班之間嘅關係，所以點解佢都搞過積極嘅嘢。到咗民國時期先後改名做八和公會、八和劇員總工會、八和粵劇協進會。但係抗日戰爭爆發咗之後無耐俾蘿蔔頭炸沉咗。但喺廣州淪陷期間租咗南華中路嘅一間屋搞會務直到日本仔投咗降為止。後嚟間嘢搬返嚟和平中路就改名做「八和粵劇職業工會」，後嚟搬返到恩寧路又改名做「八和粵劇職工大會」。喺國共內戰時期，廣州嘅社會局、警察局、機器工會都有勢力加入「八和」，重要求粵劇戲班嘅燈光、佈景部門啲人改屬機器工會，搞到八和嘅會七國咁亂。從八和會館開始成立一直到中華人民共和國成立之前，做粵劇嗰行嘅藝人一定要入會，凡係冇會嘅人都唔畀搭班做戲（女藝人喺1924年之後先至可以入會；而下四府班就冇份）。中華人民共和國成立咗之後無耐，由於嗰時唔畀有私企，搞到原屬「八和」嘅機構都冇嗮，喺廣州地區搞粵劇啲人要參加廣州市總工會所屬廣州市粵劇曲藝工人臨時代表會，後嚟先至轉入文教工會，直到1980年代恢復返「八和」機構為止。喺1985年，廣東粵劇八和聯誼會正式成立，而「八和會館」嘅名正式重新用返1999年10月，廣東八和會館向廣州市民政局辦咗社會團體登記證書，改名做「廣東省八和聯誼會」，會址重喺而家嘅廣州市荔灣區恩甯路177號，而產權畀咗廣州市文化工會。入面有900幾位粵劇藝人，屬下有「廣東八和粵劇團」。到咗2003年初，八和會館先至喺廣東省人民政府嘅支持而恢復返原名。

六安（；普通話拼音：Lù'ān）喺安徽西部，家下係中華人民共和國嘅一個地級市，叫。佢係中國十大名茶之一嘅六安瓜片嘅產地，呢種茶係種綠茶地理同歷史方位呢個地方喺西部、大別山北麓，俗稱「皖西」。東面係合肥，東北面係淮南，北面係阜陽，南面係安慶，西面分別有湖北嘅黃岡同埋河南嘅信陽地名「六」字喺現代統一嘅普通話標準音係liù，不過喺當地（淮語）同淮語地區入邊，「六」字嘅地名都係讀lù，所以六安嘅外文拼法唔係「Liu'an」，而係「Lu'an」，類似嘅例子重有南京嘅六合，係同喺粵語度嘅六/陸同音嘅情況一樣。「六」字屬入聲字，作爲係明清官話標準音嘅老派南京話，讀法就係跟著「陸」lu5不過《現代漢語詞典》第六版就將liù確立成「六」嘅唯一讀法， 同當地習慣唔一致，2006年安徽省人民政府係批准過保留當地嘅讀法。而中華人民共和國民政部出版嘅《中華人民共和國行政區划簡冊》就採用咗lù嘅讀音。中國中央電視台同其他廣播電視台播音喺依家係都要跟著《現代漢語詞典》去讀，而安徽廣播電視台、六安廣播電視台嘅播音仲保持著當地講法史同淵源喺古時，六安係姓皋陶部族聚居同活動嘅地方，到咗西周，當地係形成咗英、六、蓼、群舒諸方國。入春秋後，據《春秋·文公五年》載喺公元前622年俾楚國楚穆王滅咗。而《左傳》有補充話，噉係因為六國背叛楚國而親近東夷嘅結果。同一年楚穆王仲吞併咗蓼國（依家位置河南固始縣）。魯國大夫臧文仲喺兩國俾吞併後，有感慨過皋陶同庭堅（高陽氏嘅後代，八愷之一）後裔嘅消亡。到咗漢武帝時再喺當地設立返六安嘅建制，就咁繼承咗六國嘅原名同音韻嘅歷史「六安」嘅誕生項羽喺公元前206年封咗六地人英（黥）布做九江王，設都喺六（依家六安市北嘅西古城）。到漢高祖三年（公元前204年）英布叛楚投漢。西漢嘅時候搞郡國制，呢一帶分拆成衡山國同淮南國，而淮南國就仲係喺六度設都。漢武帝元狩二年（公元前121年），淮南王安、衡山王賜起事失敗後自盡，同年武帝奪取咗衡山國入邊嘅六縣、安風、安丰等縣首字，別衡山國做六安國，兼有「六地平安，永不反叛」嘅意思，就開始有咗六安呢個名地區中心嘅變化城池古六國嘅城址，喺依家嘅城東鄉三女墩，距縣城9公里，舊志係記名作「東都城」。漢淮南王英布嘅故六城，就喺依家嘅城北鄉城北村，距縣城6公里，舊志係記名作「白沙城」，現代叫法係「西古城」。漢六安國六縣嘅城址，就喺依家嘅縣城以西9公里嘅裴家灘，舊志係記名作「西古城」。到咗盛唐縣定治嘅騶虞城，就喺依家嘅六安城西門外一帶，舊志係記名作「郭外古城」，呢個古城（牆身）後邊俾大水浸到爛咗，到咗明洪武年間，重新改造過後再加返啲磚，到正德年間經咗整建，延續咗一個較完整嘅六安城格局管治機構喺辛亥革命開始有咗六安軍政分府，喺民國2年（1913）到民國16年（1927）北洋政府時設立咗六安縣公署，跟著一路到民國37年（1948）國民政府時都係六安縣政府管治，到中共解放軍接管後就設置咗縣同市兩級嘅民主政府經濟嘅發展地區嘅商業活動喺公元前241年，喺六安嘅壽春經已係繁華嘅大邑。到咗隋開皇元年（581年），金寨開順都係成為咗商業大鎮。喺宋嘉祐六年（1061年），壽州場、霍山場、開順場統計嘅年購茶量佔據咗宋十三個茶場銷茶量嘅21.8%。到清代後期喺正陽關係商賈雲集，就光緒年間統計有一百五十多個較大嘅商號，仲開始出現瑞東公司、中南煙草公司等外資、合資商行。時正陽關日均有30多條船隻泊港，有咗「皖北秦淮」嘅名號。而六安縣入邊嘅蘇家埠、毛坦廠，金寨縣流波，霍邱縣河口、葉集，舒城縣桃溪、梅河，壽縣迎河、隱賢，霍山縣諸佛庵、漫水河等集鎮，都係成為咗農市交易嘅集散中心城入邊嘅商業活動喺清末時，當地嘅商業係由外來嘅商幫主導，當中係以票號、錢莊有最強嘅資本力量，跟著就係綢布、茶葉。各商幫喺六安城關同蘇家埠仲設有自己嘅會館，方便各自嘅活動。而當地嘅商人就淨係有做糧行、麻行同竹、木行等中間行業，仲會做唔少啲細生意，好似係鞋錐、絨花、腰帶、紗網、發簪、頭油、刷之類。喺清光緒二十一年（公元1895年）西洋貨開始進入六安當地，最早入市嘅有「洋布」（即市布），跟著係「洋油」（火水）、「洋煙」（卷煙）、「洋皂」（番梘）、「洋火」（火柴），統稱「五洋」。民國元年（公元1912年）火水開始喺六安發售，時一桶（28市斤）賣價係1個1（銀元），英商亞細亞、美商美孚兩家公司都有喺六安城關開舖。卷煙係遲一兩年跟著打入六安嘅市場民國27年（1938年），因為中日戰爭嘅關係，六安城關度建起咗消費合作社同企業公司。呢陣時界首、合肥、舒城同河南等地商人湧入咗六安，將由淪陷區同戰區買入嘅食鹽、藥品、布匹等物資，車到去六安散貨。到民國36年（1947年），當地嘅商人都開始做「五洋」生意，仲有咗當地人做雜貨、百貨、綢布、藥品、文具、首飾生意，仲有埋人開酒樓、茶館等。到1949年2月中共政府統計嘅時候，當地係有商戶七千幾，做商業嘅就有八千幾人喺1956年中共政府對私營工商業開搞社會主義改造，當地嘅私營商業全部俾納入咗改造範圍，直至1965年當地統計數字係有三成倒嘅小商販接受咗登記管理，仲有4.27％嘅商戶係放棄咗生意去返耕田。喺1957年到1959年啲私人商戶係繼續減少，經歷多輪運動嘅打擊，去到1977年當地在冊登記係剩低商販兩百多啲。到1978年中共十一屆三中全會後，跟著中央政策嘅轉變當地嘅商業重新恢復同發展起身，到1986年尾在冊嘅商販係過萬舊遺跡由於當地對歷史文化嘅保護不足，有唔少珍貴嘅遺跡受到破壞，依家嘅六安市區入邊就有魁星閣、六安大戲院等建築經已經清拆咗，大減當地嘅歷史底蘊。另外被譽為「六安古八景」之一嘅龍穴山，由於進駐咗石料廠搞採石，搞到剩低咗半座龍穴山，係好難再修復返原貌。皋陶墓被孔子讚譽係上古四聖之一嘅皋陶，墓地據《史記·集解》記載：裴駰按《皇覽》曰「皋陶冢在廬江六縣」。清乾隆《六安州志·古跡》記載：「州東十五里。六故楚地，楚人稱『公琴』」。水經注就寫咗話：「公猶君也，琴猶陵也」。到明崇禎八年，州守何鳴鳳開始豎立返個碑。據近現代嘅發掘，個墓葬依家喺中心城東7.5公里、六安至合肥公路北側15米處，而喺東北35米處係皋陶祠舊址。墓前有清同治年（1869年）安徽布政使吳坤修手書嘅「古皋陶墓」碑刻，主體係圓形土冢，墓頂上有個黃連木，形同華蓋。喺1981年當局評定墓葬係六安縣重點文物保護單位，同年仲被上海辭書出版社收入咗《中國名勝大辭典》九拐十八巷六安城嘅城址經歷咗頻繁嘅變遷，屋宇樓閣毀建交替，建構咗紛繁復雜嘅城坊格局，俗稱就係「九拐十八巷」。其中嘅九拐係：等駕拐、魚市拐、茶葉拐、倉房拐、書院拐、潘家拐、上拐頭、田家拐、大井拐。按照古樓大街彎彎曲曲、寬寬窄窄嘅路線，依次經過咗設有官家倉儲嘅倉房拐，專賣茶葉嘅茶葉拐，買賣魚穫嘅魚市拐，跨過黃大街喺老城南門入城口嘅草市街口，就到咗乾隆皇帝當年落江南時、啲文武大員等候接駕嘅等駕拐，坊間又叫做迎駕拐。順著「九拐」行基本上就可以行勻成個六安老城所謂十八巷，係為咗對應拐數九嘅一個虛數，實際計返就遠唔止十八巷：頭道巷、二道巷、三道巷、書版巷、塘子巷、扎筆巷、和平巷、棚場巷、龍須巷、觀音寺巷、關帝廟巷、萬壽寺巷、城隍廟巷、九拐巷、牛角巷、翠花巷、鹽店巷、霍老婆巷呢啲街巷由老城嘅北端開始，沿古樓大街向南伸展，似點點珠玉咁，散落古城嘅大街小巷入邊，穿針引線連點成片。隨著現代城區嘅清拆同改造，九拐十八巷嘅格局消失咁，有啲地頭就變成咗半邊拐，有啲巷都係剩低咗半邊在地嘅風俗節慶紅白事嘅「十大海」宴席婚喪嫁娶同壽誕節日、人情往來嘅設宴，最丰盛嘅宴席係叫「十大海」。跟著仲有分「雞頭」、「粉絲」同「海參」幾種，係以第一碗上嘅餸名而定。最上等嘅係「八碗八碟兩道點」，菜餸係話要捧盤一碗一碗咁端過去，而且頭几碗餸嘅次序唔變得，尤其係第三碗，一定要上圓子（？）。一般喜宴嘅標准係十碗茶。喪宴就係「八大海」，同喜宴比係少咗圓子同蝦米湯兩碗，廚房整嘅時候仲唔放得豉油等紅色嘅佐料，要將肉都燒成白色以示哀悼嘆茶當地城鎮嘅人舊時有品茶嘅習慣，晨早會係寧願唔飽肚都要飲茶，就會清早就上茶館，嘆茶吹水殺時間。當地人係將呢樣習慣同晚黑沖涼相比，有「早上皮包水（嘆茶），晚上水包皮（沖涼）」嘅講法。1949年之前縣城集鎮入邊就係有好多嘅茶館，大家都習慣喺度交友會客、傾計做生意；啲老人趁完墟，都中意去茶館度唞下。舊底當地啲茶館仲可分成三等，第一等係餐館兼茶館，如四海升平樓等，除供應一般蒸炸糕點，仲有當地嘅燙面、油酥等高級茶點，多係達官顯貴入去；第二等係有字號嘅茶館，各有自己特色嘅蒸炸點心，如興武園出名係開花獅子頭，得月樓同悅來園就係出名雞絲包，齊云樓出名就係燙面餃子，第一泉同朝陽亭出名燒賣，多係中層市民同商人幫襯；最尾嘅就係冇字號嘅茶館同茶棚，得蒸或炸嘅點心，嘆茶唔使荷包出好多，係受平民大眾歡迎。1950年代後，茶館逐漸絕跡，不過一般酒店、浴池仲有茶水供應。

遂寧喺中國四川，家下係地級市，叫遂寧市。

崔貞媛，係大韓民國嘅一個女藝人同埋演員。

威禾夫艾盧米拿三世（Wentworth Earl Miller III，）係英國同美國男演員、編劇。佢拍過電視劇《逃》，並憑呢齣戲提名金球獎最佳男演員一勻私人生活米拿住喺加拿大卑詩省溫哥華。佢有兩個姊妹，Leigh同Gillian。佢有美國同英國雙重國籍，因為佢喺英國出世而父母係美國人。

譚舜而（，）係香港女子保齡球員簡歷譚舜而早年就讀中華基督教會銘基書院2011年7月，譚舜而喺九展香港保齡球城舉行嘅香港國際保齡球公開賽女子組梯級賽決賽，以158:227不敵新加坡嘅 Shayna Ng，攞到亞軍2014年9月，譚舜而代表「中國香港」參加南韓仁川舉行嘅2014年亞洲運動會保齡球比賽。

《變種特攻：兩極爭霸》（，英文：X-Men: The Last Stand）係套喺2006年上畫嘅美國超級英雄片，布雷特拉特能執導，曉治積曼主演。

建築師註冊管理局（Architects Registration Board）係根據香港法例第408章《建築師註冊條例》而成立嘅嘅香港公營機構，負責香港建築師嘅註冊事宜，重有處理專業事務嘅紀律同規定。

珍妮花露柏絲（，）係美國歌手兼演員，本身係波多黎各人，而家喺唱歌、電視、電影三線發展網絡話題珍妮花露柏絲因爲拍攝一個Coin Master手機遊戲嘅廣告而成爲網絡話題。

積極唔干預（英文：positive non-interventionism），書面語叫積極不干預，係前香港財政司夏鼎基響1980年首先提出嘅術語，用嚟概括香港政府嗰時嘅「細政府、大市場」嘅經濟政策積極唔干預嘅政策，被一啲學者（例如佛利民）睇成香港自由經濟搞得成功嘅重要因素學術界觀點香港經濟學者陳坤耀認為，積極唔干預嘅正確理解係「積極性」嘅唔干預。積極唔干預，意味基本上係要干預嘅；如果唔干預，就要有正面而積極性嘅效果。佢重指出，「港英年代嘅經濟哲學就係，最大嘅支持，最小嘅干預。（maximum support，minimum intervention）」

因迪吉爾卡河，係俄羅斯嘅河，由上揚斯克山脈開始，向北流入東西伯利亞海。佢全長1,726公里。

趙賢榮，係大韓民國嘅一個女藝人同埋歌手。

《末日1000年》（After Earth）係一部2013年美國科幻動作電影，由禮切沙也馬蘭做導演。主演係韋史密夫、積頓史密夫。

劉江可以係：

廷素拉暖大橋係泰國最長嘅公路橋，喺宋卡府，全長2.46公里，橫跨宋卡湖，1986年起好。個名係紀念時任泰國總理炳廷素拉暖。

姚萍（Yao Ping，），原名姚尚樸，籍貫廣東省，客家人，身高5呎7吋（1.7公呎），體重170磅（77公斤），南洋馬來亞檳城華僑，返中華民國前，曾經喺暹羅宋卡府同馬來亞柔佛州做教師，廣州市暨南大學畢業後，做過歌手同電影演員。20世紀30年代初期已經喺上海演過國語電影，喺馬徐維邦導演嘅《夜半歌聲》（1937年）做幕後代唱，開始出名。呢一年跟住轉去香港拍粵語片，香港粵語片處男作係《自梳女》（1937年12月），拍片200幾部。1953年去新加坡，加入「香港歌藝團」，四圍巡迴演出，亦參加廈語片嘅工作。1970年返港後，簽咗3年合約加入邵氏兄弟公司，住喺清水灣道宿舍。1971年同「震遠唱片公司」喺九龍觀塘物華街35號二樓，訓練歌唱人材，同編寫一部新風格歌舞片劇本同撰曲屋企人姚萍喺1937年經盲婚噁嫁娶咗上海人伍瓊芳；兩個人喺1936年生咗個仔叫姚瑞仁（伍仁義），住喺九龍油麻地吳松街182號二樓。

喺生物化學中，三磷酸腺苷（粵讀：saam¹ leon⁴ syun¹ sin³ gam¹，英文：Adenosine triphosphate, ATP）係一種核苷酸，作為細胞內能量傳遞嘅“分子通貨”，儲存同傳遞化學能。ATP喺核酸合成中亦具有重要作用三磷酸腺苷，亦稱作腺苷三磷酸、腺嘌呤核苷三磷酸化學性質ATP由腺苷同三個磷酸基所組成，化學式C10H16N5O13P3，結構簡式C10H8N4O2NH2(OH)2(PO3H)3H，分子量507.184。三個磷酸基團從腺苷開始被編爲α、β同γ磷酸基。ATP嘅化學名稱爲5'-三磷酸-9-β-D-呋喃核糖基腺嘌呤，或者5'-三磷酸-9-β-D-呋喃核糖基-6-氨基嘌呤生物合成喺細胞中ATP嘅摩爾濃度通常係1-10mMATP可通過多種細胞途徑產生。最典型嘅如喺線粒體中通過氧化磷酸化由三磷酸腺苷合酶合成，或者喺植物嘅葉綠體中通過光合作用合成。ATP合成嘅主要能源爲葡萄糖同脂肪酸。每分子葡萄糖先喺細胞質基質中產生2分子丙酮酸同時產生2分子ATP，最終喺線粒體中通過三羧酸循環（或稱檸檬酸循環）產生最多36分子ATP糖酵解途徑喺糖酵解途徑（Glycolytic Pathway）中，一個葡萄糖分子被分解為兩個ATP分子，反應式為三羧酸循環途徑喺線粒體中，丙酮酸被氧化為乙醯輔酶A，經精確控制嘅“燃燒”會產生總和為兩個ATP分子嘅能量三羧酸循環（檸檬酸循環）冚唪唥反映嘅總和可表示為β-氧化脂肪酸亦可以由β-氧化分解為乙醯輔酶A。每個β-氧化嘅循環為乙酸長鏈脫去兩個碳原子並製造各一個NADH同FADH2分子，可以用於氧化磷酸化分解產生ATP無氧分解無氧分解或稱發酵係同糖酵解有啲相似嘅過程。呢個過程需要喺冇O2作為電子受體時產生能量。喺大部分真核生物體內，葡萄糖同時被作為能量儲存單位同電子供體。從葡萄糖分解為乳酸嘅方程式為ATP檢測由於所有未死嘅生物（包括微生物）體內都含ATP，而且佢嘅含量幾乎都好穩定，所以喺環境中拎啲標本返嚟再量返嗰啲標本嘅ATP含量，就可以間接咁反映返環境中微生物嘅數量喇。喺餐飲業，食品製造及加工業（例如奶制品廠），醫療業等呢啲對微生物控制比較緊張嘅行業，ATP測量就提供咗一個非常便利嘅方案要量度ATP只需要幾分鐘就搞掂，相反，傳統嘅細菌培養測試話唔埋要成4日先做起，到時嗰啲受污染嘅產品已經流晒出市面喇。亦因為咁，ISO 22000食品安全管理系統嘅危害分析重要管制點（HACCP）都建議用呢隻即時知道嘅評估方法ATP循環人體中ATP嘅總量只有大約0.1摩爾。人體每日嘅能量需要水解100-150摩爾嘅ATP即相當於50至75千克。呢意味住人一天將要分解掉相當於佢體重嘅ATP。所以每個ATP分子每日要被重複利用1000-1500次。ATP唔能被儲存，因為ATP喺合成後必須於短時間內被消耗其它三磷酸苷活細胞中亦有其它嘅高能三磷酸鹽如三磷酸鳥苷。能量可以喺呢啲三磷酸鹽同ATP中由磷酸激酶催化反應之類嘅反應轉移：當磷酸鍵被水解嘅時候能量就會被釋放。呢種能量可以被多種酶、肌動蛋白同運輸蛋白用於細胞嘅活動。水解仲會生成自由嘅磷酸鹽同二磷酸腺苷。二磷酸腺苷又可以被進一步水解為另一個磷酸離子同一磷酸腺苷。ATP亦可以被直接水解為一磷酸腺苷同焦磷酸鹽，呢個反應喺水溶液中係高效嘅唔可逆反應ADP與GTP嘅反應ATP可能會被作為納米技術同灌溉嘅能源。人工心臟起搏器可能受益於呢種技術而唔再需要電池提供動力。

角色缺憾（；）喺敘事學上指由一個角色具有、會令個角色喺個故仔當中犯錯嘅特徵，同角色發展（character development；個角色喺個故仔進展途中喺個性上有所變化）息息相關：一般嚟講，一個角色喺故仔開始嗰陣會有某啲角色缺憾，呢啲缺憾會引致佢做一啲錯誤嘅決定，為佢同佢身邊嘅人造成具體嘅負面後果，然後喺故仔嘅中途，佢會有機會或者被迫要改變自己嘅行為，發現改變自己嘅行為之後好咗好多，了解自己之前有個噉嘅缺憾，再學識改變自己嘅行為，而（如果個故仔有大型衝突嘅話）呢個行為上嘅改變好多時會係佢喺高潮嗰陣打低佢個對立角色嘅重要原因；而對於奸角嚟講，佢哋嘅角色缺憾往往就會係佢哋最後失敗嘅原因角色缺憾係作故仔上好重要嘅一環：缺憾可以令角色更加複雜，亦都可以令佢哋更加似人－沉迷睹錢嘅警長、怕高嘅英雄、一個要克服自己嘅不安嘅愛情故仔主角等嘅角色因為佢哋嘅缺憾而似現實世界嘅人，而且佢哋嘅缺憾仲可以為故仔製造難關－睇角色克服難關正正就係故仔最精彩之處之一分類大細缺憾角色缺憾可以按照「會唔會喺故仔當中為角色帶嚟具體麻煩」分做「大」同「細」兩類好壞缺憾角色缺憾又可以按「會唔會令讀者觀眾同情」分做「好」同「壞」兩類悲劇缺憾悲劇缺憾（tragic flaw / fatal flaw；希臘文：ἁμαρτία，「hamartia」）係源自古希臘戲劇嘅一個概念。根據現代敘事學嘅詮釋，悲劇缺憾係指一個會引致悲劇收場嘅角色缺憾：一個一般嘅角色缺憾會搞到個角色有麻煩，而個故仔跟住落嚟就會講佢點樣克服個缺憾導致嘅困難，然後成長為一個更完善嘅人，最後開心收場；而一個悲劇缺憾會搞到個角色因為佢嘅錯誤而重大失敗永不翻身（通常係死亡），最後個故仔悲劇收場，讀者觀眾了解到呢個缺憾可以引致嘅悲慘下場，對個角色產生同情瑪麗蘇瑪麗蘇（Mary Sue）喺文學寫作上泛指冇缺憾嘅角色。「瑪麗蘇」一詞源自 1973 年出版嘅一個星空奇遇記（Star Trek）戲仿故仔：喺呢個故仔入面，作者嘅原創角色瑪麗蘇係一個年僅 15 歲就成為星空艦隊嘅中尉（一個相當高嘅軍階）嘅天才，受到全體角色嘅愛戴，佢有能力獨力幫成隊人解決困難（搞到其他角色完全冇機會表現），而且最後仲贏到諾貝爾和平獎；瑪麗蘇因為意外死咗之後，大家因為太愛戴佢，而將佢死嗰一日定做全國哀悼日－總括嚟講，瑪麗蘇係一個完美嘅角色，喺故仔入面從來冇犯過錯，仲令到呢個故仔完全變咗以佢做中心。呢個惡搞故仔嘅作者原意在於指出同人小說常見嘅「完美角色」現象，而打後「瑪麗蘇」呢個詞俾人廣泛噉採用，用嚟指一啲極度完美、冇缺憾嘅故仔角色喺廿世紀尾至廿一世紀初嘅西方文壇，瑪麗蘇係廣受人厭惡嘅角色。敘事學同相關領域嘅學者指出，瑪麗蘇最大嘅問題係「冇缺憾」：瑪麗蘇常見於同人小說（呢啲故仔通常由冇受過寫作訓練嘅人寫），亦可以出現喺由專業作家寫嘅故仔當中；瑪麗蘇冇任何會搞到佢哋作出錯誤決定嘅缺憾，頂嗮櫳都淨係有啲濕碎缺憾（睇返上面細缺憾）；於是瑪麗蘇嘅存在就搞到個故仔缺少咗精彩故仔需要有嘅一樣嘢－「主角因為佢嘅缺憾犯錯，搞到佢同佢身邊嘅人有麻煩，然後佢喺故仔中途學識克服自己嘅缺憾，最後有所成長」。順帶一提，敘事學者一般認為瑪麗蘇嘅存在往往係因為寫同人小說嘅作者想將自己置身喺個故仔世界入面，所以作一個完美角色出嚟代表佢自己，滿足佢自己嘅幻想。

深圳大劇院係中國廣東深圳嘅建築，1984年動工，1989年起好，位置喺南山區深南中路同紅嶺中路嘅交界。佢亦係深圳特區成立初期，政府出錢起嘅嘅「八大文化設施」之一。1992年因為辦過深圳大劇院藝術節而出名。2004年搞過同消防、供配電、空調、排水、畀水、智能化等有關嘅設備改造同更新，同對室內外環境進行全面整合。2006年3月22號恢復演出活動。直到2009年底一共接待過成千場團體演出同百萬人次嘅觀眾劇院外觀都係玻璃幕墻，造型為方盒，入面有劇場、音樂廳、文化展廳、餐廳、歌舞廳、地下商業街等。

蘇頌輝（，暱稱，）係香港無綫電視男藝員，2008年加入無綫電視，主要喺明珠台做節目主持人。亦都化身「禮儀先生」，開公司帶頭推廣禮儀蘇頌輝老竇係糖尿科醫生蘇沛霖，阿媽係信和前商場推廣總經理蘇蔡潔蓮（Irene），本身喺美國普林斯頓大學畢業，喺花旗銀行做過嘢。

係中國廣東廣州嘅一間四星級酒店，2009年開業，位置喺白雲區白雲新城齊富路388號酒店有9層樓，一共有186間客房。入面重有餐廳同商場響度。

西捷航空係加拿大第二大航空公司，總部設響卡加利。

《I like Dreamin'》係香港歌手張國榮響1977年發行嘅第一張英文細碟，由寶麗多發行介紹呢張細碟係香港歌手張國榮嘅出道作，亦係佢唯一一張英文專輯兼且九吋細碟。

通州街公園，香港公園之一，遊樂場之一，喺深水埗通州街，鄰近南昌邨同埋港灣豪庭，英文叫Tung Chau Street Park。公園1989年10月29號開放嘅。行政上歸深水埗區，康樂及文化事務署管公園有硬地球場、籃球場、排球場、網球場，以及七人足球場、五人足球場。重有個室內運動場。入面有人工湖同埋廊橋等等園景，公園中間廣場有個八角形迴廊包圍嘅水池通州街公園本來喺海傍，受到西九龍填海影響，海傍變成咗家下嘅深旺道同埋聚魚道。

哈羅單車（；；吳語讀音（上海片）：hᴀ53 lu13 tᴇ53 ʨy53；）係中國大陸嘅創業公司同，2016年9月21號由楊磊一手創辦，總部喺上海閔行區。業務專門負責用手機做城市短途出行嘅單車APP服務。而家喺中國嘅上海、浙江寧波、金華、衢州、湖南長沙、衡陽、福建廈門、江西南昌、廣東廣州、韶關、珠海、中山、汕頭、東莞、四川成都、綿陽、廣元、安徽合肥、蕪湖、雲南德宏、福建漳州、寧德、山東青島、江蘇揚州、河北秦皇島都有佢嘅租單車服務佢亦係中國大陸第一間政府指定公務用單車，2017年10月25號試過收購咗永安行。

塔那托斯（，希臘文：θάνατος，Thanatos），係希臘神話入面嘅死神，係睡神許普諾斯嘅孖生兄弟，亞媽係黑夜女神倪克斯。

徐彰彬，係大韓民國嘅一個男藝人同埋歌手。

望月砂，藥材，亦即係兔屎。兔嘅品種有幾種望月有說係野兔夜間出沒，會望向月上玉兔。

Surville係法國嘅一個市鎮，位置喺卡爾華多斯。

600年代係指年去到年之間嗰十年。

農林路可以係：

土神誕，減筆寫做土神𧩙、土神旦，係土神嘅寶誕，係同土地公有關。亦都有寫做土地誕（地讀陰上聲），同減筆土地𧩙同土地旦。神誕唔止一日，響正月初十、正月十九、二月初二、二月初十、三月初十、四月初十同五月初十。個誕亦都叫福德正神聖誕、同土地正神聖誕。

納塔拉河係俄羅斯一條河，勒拿河嘅支流，由薩哈共和國負責管轄，河道全長187公里，流域面積約5,730平方公里，河水主要嚟自融雪同雨水。

《紅》係X JAPAN喺1989年9月1號出嘅單曲。收錄喺樂團第一張專輯VANISHING VISION，專輯BLUE BLOOD中重錄相同版本。呢首曲結合咗象徵X Japan嘅特色，速度金屬、Ballad以及交響搖滾。紅係X JAPAN較出名嘅歌，演唱會成日見，通常會投射配合歌名嘅紅光，重會喺最後一次反覆副歌時畀觀眾跟著合唱。

La Rochepot係法國嘅一個市鎮，位置喺黃金丘。

Monlaur-Bernet係法國嘅一個市鎮，位置喺奧斯坦尼大區嘅熱爾。

乳牛係專門培養出來產牛奶嘅母牛簡介一般未曾生育嘅母牛唔會產牛奶，更加唔會長時間產出人類借以飲用嘅鮮奶，母牛只有喺生產咗幼牛後先會產奶。一般一隻母牛應該喺兩歲時生第一隻幼牛，隨後約每年生一隻幼牛。有時兩隻幼牛之間嘅間隔亦會長一啲，不過咁對產奶唔好今日大多數母牛係通過人工授精嘅方法受精嘅，優點係農民唔使養公牛，而且能夠保證生產出來嘅小牛品質良好。對此呢個方法有興趣嘅農民亦可以學習繁殖技術。此外人工授精時傳播傳染病嘅可能性比自然授精機會細時間為咗令乳牛嘅乳房獲得必要嘅休息，乳牛喺生小牛60日前就唔會再被擠奶。喺呢段期間內乳房中嘅分泌組織獲得再生。此外假如本來乳房被感染嘅話亦可以獲得治療。受感染嘅乳房會影響奶嘅質量。喺現代化嘅產奶企業，小牛一生下就同母牛分離。一開始幾日佢重獲得母親嘅牛初乳，呢些初乳中含有重要嘅預防疾病嘅抗體。此後小牛獲得代替飼料。公小牛一般被賣到肉牛農場，母小牛就盡快獲得含高脂肪嘅飼料來促進佢瘤胃嘅發育，令到佢盡快成為一隻乳牛乳牛嘅懷孕期為280日。小牛出世後就開始重新產奶。喺一開始嘅六個星期中奶量不斷提高，一直到每日25至60升，然後不斷下降，直到下一隻小牛出世產量一隻乳牛每年可以產至1.8萬升奶（極少數以上），隨地區同種類嘅唔同牛嘅產奶量唔同。產量越高嘅牛亦越難養。一隻每日產50升嘅牛嘅新陳代謝能量同一個馬拉松長跑運動員運動時一樣高。假如佢唔能夠獲得適量嘅飼料嘅話就會病，生產時間亦會降低除奶量外，奶嘅脂肪同蛋白質含量亦非常重要，係決定奶嘅價格嘅重要因素。對於兩用牛（例如西門塔爾牛）來講，產奶能力同和肉用能力都非常重要所謂嘅「高產量乳牛」嘅產奶期喺四至五年之間。最主要嘅縮短產奶期嘅原因有不當嘅飼養環境同埋由唔優質嘅擠奶機造成嘅乳房嘅慢性發炎。高產量乳牛嘅產子率亦比較低，過一段時間後佢哋完全不育品質辨別總括來講生奶中含嘅細菌同體細胞應該盡量少。生奶中含細菌多一般代表擠奶機唔乾淨，或者存放時冷卻有問題。生奶中含體細胞多就即係乳房有病。呢啲體細胞係免疫細胞，就好似人類嘅白血球，佢哋會喺乳房有急性或者慢性發炎時進入奶。乳房發炎嘅原因好多。飼養環境唔乾淨、擠奶時唔乾淨、擠奶擠唔好、產奶時間過長、傳染病、飼料不良、遺傳因素都可能影響乳房衛生同生奶嘅質量。乳牛嘅乳房大一般唔代表佢嘅產奶量高，而係佢結締組織虛弱。而一隻乳牛每日進食同反芻時約咀嚼三萬次，並產生90升口水。

西征可以係：

李昭政，係大韓民國嘅一個女藝人同埋歌手。

澹臺係唐人姓氏，喺《百家姓》裏頭排第421位，依家經已冇乜人用。

Thiézac係法國嘅一個市鎮，位置喺康塔爾。

香港紀念六四標誌被強行移除事件，係指喺2021年12月，香港多間大專院校未經諮詢或學生同意，強行移除校內紀念1989年6月北京六四大屠殺標誌嘅風波，涉及院校包括香港大學、香港中文大學同嶺南大學，引起各界批評，包括當時民運人士，有關標誌嘅創作者同埋一啲時事評論員各院校情況香港大學2021年12月22號，港大校方以國殤之柱已經老化為理由，以及問過法律意見話長擺可能犯法後，決定搬走佢，仲話已經衡量各方利益，又話校方無批准過擺國殤之柱喺度，兼且仲話可能會秋後算帳香港中文大學喺2021年12月24號朝早嘅六點幾，本來放喺大學站，由新西蘭籍華人雕塑家陳維明整嘅新民主女神像，俾香港中文大學喺完全無預告嘅情況下搬走左，校方之後聲稱係因為神像擁有者支聯會同中大學生會實際已經無運作以及解散咗，仲話一早拒絕批准展示個神像，喺無人負責保養下先搬走 對比起2011年，當時嘅校長沈祖堯對新民主女神像，就持有較開放嘅態度，向中大唔同教職員、同學、新生、校友甚至係媒體同公眾人士溝通尋求共識，而最終亦容許新民主女神像放喺中大大學站外嘅文化廣場。另外，當時嘅校董陳茂波亦支持民女可以喺中大擺放嶺南大學喺12月24號，同樣由新西蘭籍華人雕塑家陳維明創作，位於嶺南大學嘅六四浮雕被拆走，喺嶺大校內民主女神像壁畫同樣被塗去。嶺大學生會代表會臨時行政委員會批評，做法唔符合嶺南大學標榜嘅博雅教育。有學生嘗試拍攝過程，亦被保安阻止，保安又抄低學生證編號，更有校方職員用強光照學生嘅鏡頭。

泰拉莫（，）係喺意大利中部阿布魯佐嘅一個城市。泰拉莫省嘅首府。

哈爾濱（；；，拉丁轉寫：Kharbin；普通話拼音：，威式拼音：Ha-erh-pin），，係中國東北一城市，喺黑龍江省。中華人民共和國編制下，係黑龍江省會，行政上係副省級城市，叫哈爾濱市。哈爾濱位處喺東北平原嘅北面，黑龍江省嘅南邊，面積有5萬3068平方公里，響副省級以上嘅城市排第二，僅次於重慶市。哈爾濱亦係中國東北政治、經濟、文化、科技同埋交通嘅中心，亦係中國乃至東北亞嘅大城市，2015年GDP 5751.2億人民幣，據《2015年中國城市綜合競爭力排名》哈爾濱排第28位。哈爾濱住落嘅主要民族有漢族、朝鮮族、滿族、回族、蒙古族、錫伯族、達斡爾族「哈爾濱」呢個名係從滿蒙語言度音譯來，不過係咩意思有好多種講法，比較通行嘅講法係滿洲話「曬漁網嘅場地」哈爾濱嘅氣候係中溫帶嘅大陸性季風氣候，冬天非常之長又好凍，連夏天都好涼爽，所以佢重有冰城、夏日勝地嘅稱號，係滑雪、旅遊，同埋避暑嘅好地方。入冬時舉辦冰燈展會，吸引好多遊客參觀哈爾濱市係中國第一批優秀旅遊城市，又係中國歷史文化名城；佢嘅城市建築風格好特別，城入面有好多歐洲式嘅建築物，所以又有東方莫斯科、東方小巴黎嘅稱號，同時哈爾濱又有遞個讚法叫天鵝頸上嘅明珠，係因為流過市區嘅松花江嘅形狀似天鵝頸史名「哈爾濱」呢個名可以肯定係源自滿蒙語言，但具體意思好多種講法，滿文入面有「曬網場」、「人名」、「羊膊骨」嘅講法；蒙文嘅意思係「平地」；女真文有「音變自阿勒錦（榮譽噉解）」、「天鵝」；又有通古斯語言「官碼頭」嘅講法前史哈爾濱地處滿洲偏北嘅地方，一直以來係遊牧民族嘅領地。漢晉兩代係扶餘國土，隋代係靺鞨領地，唐代係渤海國鄚頡府轄地遼國時歸東京道，不過當地實際有效統治嘅係元顏氏。1114年，女真領袖元顏阿骨打起兵反遼，喺寧江州、出河店兩個戰役大敗十萬遼軍，喺1115年稱帝開金國，喺今日哈爾濱阿城定都叫會寧府（又叫金上京），哈爾濱市區就係上京嘅週邊元代時屬遼陽行省開元路，係成吉思汗三細佬斡斤嘅家族領地，明朝屬奴兒干都司，清代先歸寧古塔將軍，1756年喺阿城設阿拉楚喀副都統，當時以松花江爲界，以南歸阿拉楚喀副都統，隸屬吉林將軍，置賓州廳、雙城廳；以北歸呼蘭副都統，隸屬黑龍江將軍後來清朝搞京旗移墾、開禁放荒，有好多滿漢百姓移民到哈爾濱地方，不過淨係發展咗農業，建城前哈爾濱有十條村、三萬人建城同俄化近代，沙俄向遠東擴張，除咗奪得中國外滿洲嘅領土之外，亦都將東北納入佢勢力範圍。1896年6月3號，沙俄因為參與三國干涉還遼，要中國畀啲着數佢，逼中國簽咗《中俄密約》，取得咗中東鐵路嘅修築權。沙俄特別考察隊揀啱咗阿什河匯入松花江嘅三角地帶（今哈爾濱市區），1898年6月9號將鐵路工程局設喺呢處，立即辦公，哈爾濱建城。當年哈爾濱屬吉林省，沙俄改佢名做松花江市。不過到1903年鐵路通車之後恢復叫哈爾濱鐵路通車之後，哈爾濱作為交通要衝急劇發展，有好多俄人遷居哈爾濱，可以講哈爾濱係俄人起嘅，就好似上海係十里洋場噉，至今佢個城市依然好俄化，比如老城區嘅俄國建築、發達嘅俄餐廳、以及有俄羅斯人喺道活動。所以當時中國政府想加強控制，1905年10月31號設哈爾關道（後改名濱江關道），遞年5月11號喺濱江城（今日道外區）正式設署1907年1月14號，哈爾濱定爲中俄交易地，而吉林將軍、黑龍江將軍準奏設濱江廳，想強化對哈爾濱嘅管理。不過當年11月23號中東鐵路管理局頒佈《哈爾濱自治公議會章程》，劃埠頭區、新街市（卽南崗區）七千幾平方公里做哈爾濱市區，歸公議會管轄，實質上就係反抗中國政府嘅強化管理。直到1926年成立哈爾濱特別市之前，哈爾濱嘅實際統治歸俄羅斯人嘅公議會喺日俄戰爭失敗之後，俄國影響力減弱，結果有33個國家16萬僑民移民哈爾濱，哈爾濱由俄人城市變成國際都會，係中國最早國際化嘅地方。當時有16個外國領館，過千銀行企業，同時亦都有中國資本。哈爾濱變成東北亞嘅金融、經濟、交通中心之一，以及係世界有名都會民國1913年濱江廳改為濱江縣，1914年改爲濱江道1918年，俄國內戰，之後俄國又有共產黨運動，於是好多沙俄將軍、貴族、地主、資本家、難民被迫流亡國外，其中哈爾濱同上海係白俄、俄系猶太人聚居嘅中國城市，哈爾濱一度係俄國之外最大嘅俄人聚居城市，佢哋喺哈爾濱起咗幾十間俄文學校，重開辦俄文報刊，同時哈爾濱嘅東正教堂都好興，令哈爾濱更似西方城市1921年設東省特別區市政管理局，1926年設特別市，將管轄權收歸中國。其中埠頭區、新街市係特別市範圍，馬家溝、老哈爾濱（家下嘅香坊區）、新安埠、八區、顧鄉、正陽河屬東省特別區市政管理局滿洲國滿洲事變後，1933年7月1號將原先特別市範圍擴大到東省特別區市政管理局、吉林省濱江縣、黑龍江省松浦市，直屬滿洲國政府1937年改為濱江省省會二戰之後1945年8月18號蘇聯軍控制咗哈爾濱，後來轉交民國政府，設特別市直屬國府1946年4月28號中共控制哈爾濱，11月18號特別市歸中共政權，1949年3月取消特別市，改爲松江省省會；1953年7月8號又成為直轄市，1954年松江、黑龍江兩省合併，哈爾濱又放返畀省做黑龍江省會至今政區哈爾濱轄18個縣級政區，其中有9個區、2個縣級市、7個縣。

蒙係中國人嘅姓。

嚡滑係比較啲嘢表面，係有幾嚡幾滑，係啲嘢嘅質地。個面嘅實際情況同理想情況喺豎直方向上有差距，就有嚡滑。差得越大就越嚡，越細就越滑。啲嘢嚡滑，就決得佢同其它嘢之間嘅相互作用。嚡嘢容易磨損，而磨擦力大，亦容易黐住製造時，通常想滑一啲，製品效能會好一啲。之但係越滑就皮費越重。𠵱樣要有所取捨。

英國文化（；British culture）係指英國（Britain，或者 United Kingdom）嘅文化。佢嘅形成係受到英國傳統係島國同航海大國等嘅因素嘅影響。廣義上，呢個詞包嗮成個聯合王國嘅文化，但係狹義上好多時只係指英格蘭（England）嘅文化，而唔包好似係威爾士（Wales）、蘇格蘭（Scotland）同北愛爾蘭（Northern Ireland）呢啲係聯合王國統治，但係文化風俗上同英格蘭好唔同嘅地區傳統上嚟講，英國唔畀人當係歐洲嘅一部份，但係歐洲文化，尤其係法國同德國呢啲大國嘅文化，好大程度上咁影響咗英國，綜合發展成為咗西方文化英國嘅文學、音樂、戲、視覺藝術、戲劇、媒體、哲學同埋建築風格都有世界性嘅影響力。英國重係工業革命嘅發源地，呢場運動對世界文明嘅發展進程產生咗深遠嘅影響，而佢喺 15 世紀打後科技上都一路喺先進嘅位置。除咗咁，運動亦都係英國文化嘅重要組成部份之一，英國係好多種運動嘅發源地，包括佢本國最興嘅英式足球。因為佢喺文化上有咁勁影響力，英國畀人話係「文化大國」， 佢嘅首都倫敦亦都做咗世界嘅文化中心之一語文語言英國話（English language）係英國嘅官方語言。因為大英帝國（British Empire）嘅歷史，英國話隨住英國人拓展殖民地而成爲咗一種世界性嘅語言，好似係美國（United States of America）、紐西蘭（New Zealand）、澳洲（Australia）、加拿大（Canada）等好幾個國家嘅白人人民多數都係用英國話做佢哋母語，所以呢啲國家有時畀人一律嗌做英語圈（Anglosphere）不過英國話唔係英國唯一嘅語言，聯合王國嘅各個地區重係有自己嘅語言。喺威爾士，大部份嘅公立學校學生都係用威爾士話（Welsh language）上堂學嘢嘅，而 1993 年威爾士語法案同 1998 年威爾士政府法案規定喺公共部門嗰度英國話同威爾士話要有同等嘅地位。北愛爾蘭就係用愛爾蘭話（Irish language）同阿爾斯特蘇格蘭話（Ulster Scots），而喺 2005 年蘇格蘭議會亦都通過咗蘇格蘭蓋爾語法案，規定蓋爾語（Scottish Gaelic）係蘇格蘭嘅官方語言，等同英國話，並要求有國家計劃促進蓋爾語嘅發展根據歐洲區域或少數民族語言憲章，英國政府有義務去促進傳統地方語言文化嘅發展。英國官方規定呢啲語言包括咗威爾士話（威爾士）、蘇格蘭蓋爾語同蘇格蘭話（蘇格蘭）、康沃爾語（Kernowek；康沃爾郡）同埋北愛嘅愛爾蘭話。除咗咁，呢個法案重包埋英國手語（British Sign Language）文字喺文字上，英國話同法國話、德國話呢啲西歐嘅語言一樣，一般都係用古羅馬留落嚟嘅羅馬字母嚟寫嘅文藝文學英國嘅文學繼承咗之前嘅蘇格蘭同英格蘭文學傳統，包括一啲早期嘅凱爾特文學（Celtic literature）同盎格魯撒克遜文學（Anglo-Saxon literature）。後嚟英國又出現咗喬叟（Geoffrey Chaucer）、莎士比亞（William Shakespeare）同約翰•彌爾頓（John Milton）呢啲大作家。18 世紀早期嘅英國文學畀人嗌做奧古斯都文學（Augustan literature）：呢個時期嘅詩作得好正式，而亦都有啲英國話小說，出現咗好似係《魯濱遜漂流記》（Robinson Crusoe）、《湯姆•瓊斯》（The History of Tom Jones, a Foundling）同埋《帕梅拉》（Pamela; or, Virtue Rewarded）呢啲有料到嘅作品。到咗 18 世紀後尾嗰陣，中古時代嗰種又書院化又鍾意用高深文字寫嘅文學開始畀人挑戰，浪漫主義文學（Romantic literature）開始興起，而通俗小說（Vernacular literature；用好似日常講嘢咁嘅語言寫嘅作品）亦都有咗市場。蘇格蘭話文學有咗次復興，而威爾士人又復興咗傳統嘅群英會（Eisteddfod）－係成個歐洲最大嘅音樂同詩歌比賽響 19 世紀，英國出咗大柞有朵嘅詩人，有 William Blake 、William Wordsworth、Samuel Taylor Coleridge、Alfred Tennyson、John Keats、Elizabeth Barrett Browning、Percy Bysshe Shelley 同埋 George Gordon Byron。維多利亞時代（Victorian Era；指維多利亞女王在位嘅 1837–1901 年嗰段時期）係英國現實主義文學（Literary realism；指一種覺得文學應該反映現實生活嘅主張）嘅黃金時期，代表作家有 Jane Austen、Emily Brontë、Charlotte Brontë、Charles Dickens、William Makepeace Thackeray、George Eliot 同 Thomas Hardy。喺呢柞廿紀英國詩人作家入面，一般都認為以 Rudyard Kipling 最出位－佢重係諾貝爾文學獎最後生嘅得獎者。佢嘅作品包括咗《The Jungle Book》、《The Man Who Would Be King》同埋《Kim》，而《If－》更加係英國人嘅至愛。而 William Ernest Henley 作嘅詩《Invictus》 就喚起咗人對維多利亞時代斯多葛哲學（Stoicism）嘅關注廿世紀頭嘅一戰令到英國出咗批戰爭詩人同作家，例如係 Wilfred Owen、Siegfried Sassoon、Robert Graves 同埋 Rupert Brooke。佢哋靠住描寫自己喺戰爭嗰陣時嘅經歷而令到好多人有共鳴比較出位嘅愛爾蘭作家有 Oscar Wilde、James Joyce、Bram Stoker、Jonathan Swift、George Bernard Shaw 同埋 W. B. Yeats。凱爾特復興（Celtic Revival）引起咗人對愛爾蘭文學嘅關注，而廿世紀初嘅蘇格蘭文藝復興（Scottish Renaissance）帶領蘇格蘭文學走入現代主義－令到呢柞凱爾特人（Celtic people；指愛爾蘭人同蘇格蘭人呢啲基爾特語族嘅民族）文學開始有睇頭。最後，廿世紀嘅英語小說受到移民作家嘅影響，開始多樣化戲劇自從 18 世紀以嚟，英國嘅戲劇逐漸喺英格蘭同蘇格蘭成形。倫敦西區集中咗好多英國嘅主要劇院，西區科文特花園嘅皇家劇院（Royal Opera House）嘅歷史有得追溯到去 17 世紀，係英國最古老嘅劇院喺 18 世紀，感傷主義（Sentimentalism）嘅戲劇開始興起，而英國本土嘅悲劇，好似係《倫敦商人》（1731年）就喺意大利嗰度大收旺場。於是乎社會大眾對於娛樂項目嘅關注亦都開始慢慢咁提升，出現咗通俗嘅滑稽戲同混合式戲劇－但到咗 19 世紀頭呢啲戲劇就開始畀人覺得佢哋老土，於是案頭戲（Closet drama）開始興喺 1847 年，一個筆名係「Dramaticus」嘅評論家講出咗英國戲劇界嘅一個問題： 呢個時候嘅演出正劇只係限於特許嘅劇團，而新劇就畀宮務大臣辦公室嚴格咁審查住。呢個時候，下層社會入面嘅情節劇同滑稽劇亦都開始風靡起嚟倫敦嘅劇院沙德勒之井（Sadler's Wells Theatre）培養咗好多天才演員，最後形成咗英國國家劇院（National Theatre）同埋英國皇家芭蕾舞團（The Royal Ballet）呢啲國際知名嘅演藝組織英國喺廿世紀有唔少戲劇人才。自從 1911 年喺蓋瑞克劇院（Garrick Theatre）嘅戲劇登台以嚟，Noël Coward 一世人寫咗好多劇作，同埋幾廿部音樂劇，對英國嘅戲劇界貢獻良多。 Andrew Lloyd Webber 就畀人認為係「歷史上最成功嘅商業劇作家」，佢嘅作品一路入咗美國嘅百老匯（Broadway）劇場，而佢嘅音樂劇捧紅咗伊蓮•佩姬（Elaine Paige），令到佢成為咗英國音樂劇嘅一姐音樂英國首國歌《天佑吾王》（God Save the King）同埋《統治吧，不列顛尼亞！》（Rule, Britannia!）係佢國家嘅象徵，而組成佢嘅四個地區都有各自嘅官方歌。最出名嘅英格蘭愛國歌係 Edward Elgar 作嘅《希望同光榮嘅土地》（Land of Hope and Glory）同埋 Hubert Parry 嘅《耶路撒冷》（Jerusalem）。 蘇格蘭嘅愛國歌就有《蘇格蘭之花》（Flower of Scotland）、《蘇格蘭勇士》（Scotland the Brave）同埋《Scots Wha Hae》，威爾士有《父輩之地》（Hen Wlad Fy Nhadau），而後者亦都係威爾士嘅國歌。 北愛爾蘭嘅愛國歌有《丹尼男仔》（Danny Boy）。傳統嘅行車曲《不列顛投彈兵進行曲》（The British Grenadiers）成日畀人當係軍樂咁喺皇家軍隊閱兵儀式度演奏傳統嘅英格蘭民歌有好多流派，例如船夫號子（Shanty）、吉格（Jig）、號笛舞曲（The College Hornpipe）同舞曲（Dance music）等等，喺唔同嘅地方有唔同嘅地位。羅賓漢（Robin hood）嘅民歌出現喺 16 世紀，而其他類似嘅出版物重有《Roxburghe Ballads》。 英國比較出名嘅民歌包括咗《綠袖子》（Greensleeves）同《斯卡伯勒集市》（Scarborough Fair）。喺蘇格蘭方面，蘇格蘭風笛（Bagpipes）就係係人都知嘅蘇格蘭象徵物，尤其係高地大風笛（Great Highland bagpipe）最有代表性。《友誼萬歲》（蘇格蘭話：Auld Lang Syne）算得上係最出名嘅蘇格蘭民歌，喺成個英國話世界度呢首歌都好興，成日畀人用來慶祝新年最早嘅英國話童謠有得追溯到去 16 世紀中橛，包括咗：《Twinkle Twinkle Little Star》、《Roses are red》、《Jack and Jill》、《Cock a doodle doo》、《Baa, Baa, Black Sheep》、《The Grand Old Duke of York》、《London Bridge Is Falling Down》、《Hey Diddle Diddle》、《Three Blind Mice》、《Little Miss Muffet》、《Pat-a-cake》、《Pop Goes the Weasel》、《One, Two, Buckle My Shoe》、《Peter Piper》、《Hickory Dickory Dock》、《Rock-a-bye Baby》、《One for Sorrow》、《This Old Man》、《Simple Simon》、《Old Mother Hubbard》、《Little Bo Peep》、《Sing a Song of Sixpence》、《Mary, Mary, Quite Contrary》、《Old King Cole》同《Humpty Dumpty》英國話嘅聖誕歌最早出現喺 1426 年什羅普郡牧師 John O'Shea 嘅作品嗰度，一共有廿五首，由祝酒者續家續戶咁演唱。 出名嘅聖誕歌有《We Wish You a Merry Christmas》、《O Come All Ye Faithful》、《The First Noel》、《God Rest You Merry, Gentlemen》、《The Holly and the Ivy》、《I Saw Three Ships》、《Deck the Halls》、《In the Bleak Midwinter》、《Joy to the World》、《Once in Royal David's City》、《Hark! The Herald Angels Sing》、《What Child Is This?》、《Good King Wenceslas》、《Here We Come A-Caroling》同埋《While Shepherds Watched Their Flocks》－好多都係全世界都識嘅歌。聖誕節音樂硬係雅俗共鑒，重有相關嘅比賽英國亦都有好多有料到嘅管弦樂隊（Orchestra），例如係BBC交響樂團、皇家愛樂樂團、愛樂管弦樂團、倫敦交響樂團同埋倫敦愛樂樂團呢啲。倫敦算得上係世界嘅古典音樂中心之一，有皇家歌劇院等有睇頭嘅音樂劇院英國單曲排行榜同英國專輯排行榜個個禮拜日都喺 BBC Radio 1 嗰度播，《Candle in the Wind 1997》創造咗英國單曲銷售史上嘅記錄，而皇后樂隊（Queen）嘅《精選集》就係最好賣嘅專輯視覺藝術自從有現代英國以嚟，英國嘅美術就係以肖像畫同埋風景畫最出名。現代嘅英國畫家包括咗 Joshua Reynolds（1723-1792）、George Stubbs（1724-1806）、同埋 Thomas Gainsborough（1727-1788）。William Hogarth 就係第一個出到名嘅英國版畫家18 世紀同 19 世紀嗰段時期嘅代表性英國畫家有 William Blake（1757-1827）、John Constable（1776-1837）同 J. M. W. Turner（1775-1851）自從佢喺 1848 年創立以嚟，前拉斐爾派兄弟會（Pre-Raphaelite Brotherhood）對美術界有住好大嘅影響，主導咗畫風一排。兄弟會嘅成員當中有料到嘅有 John Everett Millais、Dante Gabriel Rossetti 同埋 Edward Burne-Jones。其中嘅成員 William Morris 發起咗工藝美術運動（Arts and Crafts movement）廿世紀嘅出位英國藝術家就有 Lucian Freud、Francis Bacon、David Hockney、Bridget Louise Riley 同埋普普藝術（Pop art）家 Richard Hamilton、Peter Blake。Henry Spencer Moore 就成為咗英國嘅雕塑界同現代主義藝術嘅領導人物。 Jacob Epstein 都係現代雕塑嘅先驅之一。1958 年核裁軍運動（Campaign for Nuclear Disarmament）嘅標誌後嚟做咗一個人人都識嘅和平嘅象徵。 為咗回應抽象表現主義（Abstract Expressionism），1950 年代英格蘭出現咗所謂嘅流行藝術（Artpop）思潮－主張融合雅俗嘅藝術風格民俗英國好大部份嘅民間傳說都要追溯到去正式立國打前嘅時代，常見嘅民間傳說生物有僻時（Pixie）、巨人（Giant）、精靈（Elf）、Bogeymen、洞穴巨人（Troll）、高扁（Goblin）同矮人（Dwarf）。Leprechaun 就成日出現喺愛爾蘭嘅民間傳說嗰度，係一種著住綠色衫，鍾意惡作劇又成日喺度整靴嘅矮人。據講佢哋有將一罐金收埋喺彩虹嘅一面，如果畀人類捉到就會用三個願望嚟換取自由。最早嘅人類人物形象有鐵匠韋蘭（Wayland the Smith），另外有一啲就要追溯到去"諾曼入侵時期"（Norman conquest），例如係羅賓漢同埋諾丁漢郡長（Sheriff of Nottingham）呀咁中世紀（Middle Age）中期嘅好多傳說係嚟自布立吞人（Celtic Britons），最出名嘅係亞瑟王傳說（Athurian Legend）。亞瑟王（King Arthur）同梅林（Merlin）嚟自愛爾蘭嘅傳說，而圓桌騎士（Knights of the Round Table）就嚟自澤西（Jersey）嘅詩人。佢哋後嚟一齊畀人記咗喺《不列顛王記》入面尼斯湖水怪（Loch Ness Monster）最早喺 6 世紀嗰陣已經有人提，係傳說住喺蘇格蘭高地嘅尼斯湖（Loch Ness）嘅一種神秘生物。另外英國重有一啲多少有啲真實背景嘅傳說人物，例如係戈黛娃夫人（Lady Godiva）、覺醒嘅赫里沃德（Hereward the Wake）同埋係獵人赫恩（Herne the Hunter）、胥普敦女士（Mother Shipton）。 迪克•特平（Dick Turpin）係家傳戶曉嘅俠盜，黑鬍子（Blackbeard）同棉布傑克（Calico Jack）就係出名嘅英國海盜，相當於廣東地區嘅張保仔喺 19 世紀，又有好多半傳說人物喺倫敦嗰度出，例如係飛髮佬陶德（Sweeney Todd）同開膛手傑克（Jack the Ripper）。而喺每年嘅 11 月 5 號夜晚，英格蘭人會紀念失敗嘅火藥陰謀（Gunpowder Plot）而開篝火之夜（Bonfire Night）晚會，係自從 1606 年嚟每年嘅例行活動之一。 蓋伊福克斯面具（Guy Fawkes Mask）就係反建制組織嘅象徵萬聖節萬聖節前夕（Halloween Eve）喺蘇格蘭同愛爾蘭係每年嘅 10 月 31 號夜晚。Halloween 就畀人證實咗係出自 16 世紀，係蘇格蘭英文「All-Hallows-Even」嘅簡寫， 有啲歷史學家認為萬聖節前夕係起源自蓋爾人（Gaels）嘅夏末節慶，蓋爾人認為喺嗰日人嘅世界同冥界相距最近，所以死者會重現人世。 1780年，敦夫里斯嘅詩人 Johannes Meintjes 嘅作品嗰度就出現咗萬聖節前夕搞惡作劇嘅習俗。蘇格蘭吟遊詩人 Robert Burns 喺 1785 年完成嘅詩作《Halloween》亦都受到咗 Meinties 嘅影響。蘇格蘭同愛爾蘭傳統嘅萬聖節前嗰晚啲細路仔會著上萬聖節服裝家家戶戶咁問人攞零食或者銀仔，呢個習俗可以追溯到 19 世紀， 佢哋用蕪菁做成嘅空心燈籠 嚟開派對，重會有咬蘋果（Apple bobbing）等嘅節目。 愛爾蘭都會搞篝火晚會放焰火。現代對萬聖節前夜嘅認識就畀啲哥德式小說（Gothic literature）影響大啲。而 19 世紀大批嘅蘇格蘭同愛爾蘭移民將呢個風俗帶咗去北美宗教自從英國喺 1707年聯合法案創立英國國教打後，英國國教就一路係英國最大嘅宗教團體，淨係喺蘇格蘭唔行－後者主要信蘇格蘭長老會（Ministers and elders of the Church of Scotland）。 僅次於呢個教會嘅係羅馬天主教（Roman Catholicism），除咗咁，重有伊斯蘭教、印度教、錫克教、猶太教同佛教。同時英國嘅猶太人（Jews）人數已經去到超過廿萬，令到英國猶太人做咗世界第五大嘅猶太人社區根據英國 2001 年人口普查， 75% 嘅英國人認為自己信教。蓋洛普民意測驗顯示淨係得 10% 嘅英國人會成日進行宗教儀式，而 2004 年嘅民意測驗就顯示有 44% 嘅英國人信神，而有 35% 嘅英國人唔信神。雖然係咁，聖誕節同復活節都係英國嘅國定假日， 而好似係如救世軍咁嘅一啲宗教組織喺慈善嗰度都扮演住重要嘅角色飲食文化英國菜（British cuisine）係一系列同英國有關嘅餸菜，傳統上睇重食材本身嘅味道。 而喺國際上多人知嘅英國飲食包括咗英式早餐同聖誕晚餐。 凱爾特原住民本身就有一系列常用嘅農業作物同動物食材，而諾曼征服英格蘭打後又帶咗啲外來種嚟。 大英帝國嘅殖民活動又令到食用味道強烈嘅香料同草藥嘅印度菜進入咗英國實際上，聯合王國嘅四個組成部份都有各自嘅獨特飲食風俗。傳統嘅英格蘭飲食有週日烤肉、約克郡布丁同肉汁。炸魚薯條（Fish and chips）同英式早餐（煙肉、烤蕃茄、炸麵包、黑布甸、烘豆、烤蘑菇、香腸同埋蛋）。最早嘅炸魚薯條出現喺 1860 年奧爾德姆（Oldham）嘅湯米菲爾德市場（Tommyfield Market）。除咗咁之外重有各種嘅肉批，例如係牛排腰子、牧羊人批、農舍批、康瓦爾菜肉烘餅同豬肉批。喺英格蘭，香腸亦都係成日見到嘅嘢食，另外重有布甸牛扒。蘭開夏郡火鍋（Lancashire Hotpot）係一種燉湯。出名嘅芝士就有車打芝士（Cheddar cheese）同文斯勒德芝士（Wensleydate）。甜品有蘋果批、肉餡批、提子乾布甸、提子乾餡餅、烤薄餅、海綿蛋糕、佳發蛋糕、乳脂鬆糕、同埋奶黃等等。蘇格蘭菜有哈吉斯（Haggis）、愛爾蘭菜有愛爾蘭燉肉（Irish Stew）、威爾士菜有威爾士芝士（Welsh rarebit）到咗聖誕節，鵝係聖誕晚餐嘅主菜，但亦都成日用火雞，重有聖誕布甸做甜品。 16 世紀英國航海家威廉•斯特里克蘭（William Strickland）畀人認為係將火雞引入英國嘅人，喺佢嘅家族紋章上面都有火雞公嘅圖案。呢個亦係已知最早嘅火雞畫像之一。 1840 年代，聖誕爆竹喺倫敦發源。一般會喺聖誕晚餐之前拉響英國人重發明好多世界知名嘅嘢食同嘢飲。第一張雪糕食譜係出現喺 1718 年倫敦出版嘅《瑪麗•伊爾斯夫人食譜》（Mrs. Mary Eales's Receipts）嗰度嘅。18 世紀嘅英國貴族約翰•孟塔古（John Montagu, 4th Earl of Sandwich）就係因為相傳發明咗三文治而出名。1767 年，約瑟夫•普利斯特里（Joseph Priestley）發明咗梳打水，係最典型嘅汽水之一茶酒文化喺英國文化入面，通常會喺下晝 4 至 6 點食下午茶。而作為英國最常見嘅嘢飲之一，茶由 17 世紀嘅查理斯二世個老婆布拉干薩嘅凱瑟琳引入英國度，傳統上嘅下午茶重包括咗三文治、司康餅、蛋糕或者其他嘅點心。酒吧亦都係常見嘅飲食場所，酒吧會提供好多酒精嘢飲，例如係苦啤酒、愛爾輕啤酒、司陶特啤酒同棕色愛爾啤酒等嘅英國啤酒同埋葡萄酒。愛爾蘭同蘇格蘭喺中世紀嗰陣就開始生產威士忌（Whiskey），重分成咗愛爾蘭威士忌同蘇格蘭威士忌呢啲派別服裝作為一個多民族國家， 聯合王國冇話有乜嘢統一嘅傳統服飾。蘇格蘭人有蘇格蘭裙、蘇格蘭便帽同花呢格紋呢啲衫，而呢啲亦都係蓋爾文化（Gaelic culture）嘅一部份。 威爾士嘅傳統服裝包括出名嘅威爾士帽。喺英格蘭，一啲軍裝好似係 Yeomen Warders 或者女王衛隊（Queen's Guard）嘅服裝都畀人認為係英格蘭服飾嘅象徵，不過佢哋都唔係官方意義上嘅民族服飾維多利亞時代嘅英國服裝趨向商業化。後嚟喺愛德華七世、愛德華八世同博•布魯梅爾（Beau Brummel）嘅影響之下開始發展咗西裝（Suit）呢樣嘢出嚟。後嚟西裝亦都變成咗英國嘅主要服裝，同埋英國紳士（Gentlemen）嘅象徵。打領呔等嘅習俗都係由布魯梅爾創造嘅。白色婚禮亦都係由英國人搞起嘅。舉辦白色婚禮嘅傳統要追溯到去 1840 年維多利亞女王同阿爾伯特親王（Albert, Prince Consort）嘅婚禮。自從維多利亞女王著住白色婚紗結婚之後，白色婚紗就開始畀人覺得同純潔奢華有聯繫，而廿一世紀喺世界各地都興搞白色婚禮時裝倫敦係世界性嘅時尚之都，倫敦時裝週個朵好響。 呢個活動由倫敦時裝協會組織每年嘅二月同九月搞兩次。 響時裝週嗰度會展出上百個設計師嘅作品。 除咗咁，倫敦又有好多非正式嘅時裝展覽活動。 英國設計師瑪麗•匡特（Mary Quant）係「搖擺倫敦」（Swinging London）嘅重要人物之一，而且係佢發明咗迷你裙同熱褲呢啲風靡世界嘅女裝。 喺男裝方面，查理斯•弗雷德里克•沃思（Charles Frederick Worth）就畀人認為佢係 Haute couture 之父溝通方式紅電話亭同紅色嘅皇家郵政信箱喺英國大街小巷成日都會見到，已經做咗英國文化嘅象徵物。 紅色嘅電話亭係由 George Gilbert Scott 爵士喺 1924 年設計，而信箱就喺 1850 年代嘅維多利亞女王統治時期就開始出現，係 1830 年代 Rowland Hill 對英國郵政制度改革嘅結果。而家重用緊嘅信箱大多數都係喺 1905 年打後整嘅賀卡係一種傳統嘅英國祝賀方式。收發賀卡亦係英國文化入面重要嘅一個部份。情人節（Valentine）卡自從 18 世紀末以嚟開始興，並且傳播到去其他國家。 而家一般嘅英國人都會使錢買情人節賀卡。 羅蘭•希爾嘅改革令到郵票（黑便士郵票）開始通行。呢種方法減少咗郵費，令到人同人之間嘅通信同郵寄賀卡變成有可能嘅事。聖誕卡由 Cole Harris 喺 1843 年發明，而家佔咗英國賀卡銷量嘅一半，每年賣出嘅聖誕卡超過六億張。 而喺生日、母親節、父親節同埋復活節，英國人都會寄賀卡。